als_Latn dik_Latn sag_Latn
LeBron James më në fund arriti të fitojë një ndeshje të 7-të, në tentativën e tij të tretë. Tashmë atë e presin finalet e NBA, dhe tentativa e tretë e James edhe për të fituar titullin e tij të parë.
James shënoi 31 pikë dhe mori 12 topa në tabelë, ndërsa Chris Bosh shënoi një rekord personal me tre 3-pikësha, dhe Miami Heat mundën Boston Celtics 101-88 duke fituar Finalet e Konferencës së Lindjes 4 ndeshje me 3. Atyre iu desh të djersinin më shumë se vjet, kur mundën po Celtics në Finalet e Konferencës 4-1.
Miami i hap Finalet e NBA në Oklahoma City duke u gdhirë dita e mërkurë. Heat u kualifikuan për më tej pasi dominuan ndaj Celtics 28-15 në periodën e katërt, ku të gjitha pikët e Miami u shënuan nga treshja e tyre e madhe: Dwyane Wade, Bosh dhe James.
Wade shënoi 23 pikë, Bosh 19, dhe Shane Battier 12 për Heat, të cilët fituan një ndeshje të 7-të në fazën playoff për herë të parë që në vitin 2004, kur Wade luante sezonin e tij të parë në NBA. Tashmë ata janë rikthyer në finale, ku Miami u mposht nga Dallas Mavericks në 6 ndeshje sezonin e kaluar.
Rajon Rondo e mbylli ndeshjen me 22 pikë, 14 asiste dhe 10 topa në tabelë për Celtics, ndërsa Paul Pierce shënoi 19 në atë që mund të jetë ndeshja e fundit e “katërshes së madhe” të Bostonit. Këta të fundit nuk arritën të bëjnë para disa netësh atë që bënë Oklahoma City Thunder, në avantazh 3-2 të mbyllnin serinë pas një rikthimi nga dizavantazhi 0-2. Rivalët e Miami në finale, Thunder ishin vetëm ekipi i 3-të në histori të NBA që arritën këtë përmbysje në Finalet e Konferencës.
Kalendari i ndeshjeve në kuadër të Finaleve të NBA:
Ndeshja 1: Miami @ Oklahoma City, 13 qershor ora 03:00*
Ndeshja 2: Miami @ Oklahoma City, 15 qershor ora 03:00*
Ndeshja 3: Oklahoma City @ Miami, 18 qershor ora 02:00*
Ndeshja 4: Oklahoma City @ Miami, 20 qershor ora 03:00*
Ndeshja 5**: Oklahoma City @ Miami, 22 qershor ora 03:00*
Ndeshja 6**: Miami @ Oklahoma City, 25 qershor ora 02:00*
Ndeshja 7**: Miami @ Oklahoma City, 27 qershor ora 03:00*
*Orari dhe data sipas orës së Shqipërisë (CET)
**Luhen nëse janë të nevojshme
You must be logged in to post a comment Login
als_Latn als_Latn als_Latn als_Latn als_Latn als_Latn mri_Latn mri_Latn mri_Latn mri_Latn mri_Latn mri_Latn mri_Latn als_Latn als_Latn eng_Latn